Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2018-008262-2-sd.html
Timestamp: 2019-07-16 17:33:48+00:00
Document Index: 13909340

Matched Legal Cases: ['§ 1', '§ 4', '§ 15', '§ 17', '§ 14', '§ 15', '§ 67', '§ 8']

OU-TN-OSZP1-2018/008262-2/SD
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2018/008262-2/SD
Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal 6. februára 2018 správne konanie ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Márie Martinkovej (ďalej len „žiadateľ“, adresa: Drietoma 672, 913 03 Drietoma) týkajúcej sa spriechodnenia prístupovej cesty na pozemok v súkromnom vlastníctve.
Predmetom žiadosti je povolenie výrubu stromu na pravobrežnom pozemku vodného toku Drietomica v časti Holbové na hranici parciel KN-C č. 2231 a 3501/1 v katastrálnom území Drietoma, okres Trenčín. Na liste vlastníctva 1871 k parcele KN-C č. 2231 bol povolený vklad zriadenia vecného bremena v prospech vlastníka na právo prechodu a prejazdu cez uvedený pozemok k parcele KN-C č. 2232. Dôvodom výrubu je zabezpečenie prístupovej cesty k súkromnému pozemku na predmetnej parcele. Dotknuté územie je súčasťou prírodnej pamiatky (PP) Drietomica, kde platí štvrtý stupeň ochrany prírody podľa § 15 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“). Ochranné pásmo PP je stanovené podľa § 17 ods. 8 zákona o ochrane prírody a krajiny na 60 m von od jej hranice a platí v ňom tretí stupeň ochrany v zmysle § 14 uvedeného zákona.
Podľa § 15 ods. 1 písm. e) zákona o ochrane prírody a krajiny je na území so štvrtým stupňom ochrany zakázané rúbať dreviny a je tu potrebné udelenie výnimky zo zakázaných činností podľa § 67 písm. h) uvedeného zákona.
Žiadateľ priložil k žiadosti potvrdenie o úhrade správneho poplatku v hodnote 10 €, čím splnil podmienku žiadateľa ako fyzickej osoby podľa § 8 ods. 1 zákona NR SR č. 145/1995 Z. z. o správnych poplatkoch v znení neskorších predpisov a podľa sadzobníka správnych poplatkov časť X. Životné prostredie, položka 160, bod 1.
1) Mária Martinková, Drietoma 672, 913 03 Drietoma
2) Slovenský vodohospodársky podnik, š. p., Odštepný závod Piešťany, Správa povodia stredného Váhu II, Nábrežie I. Kraska 834/3, 921 80 Piešťany
3) Obec Drietoma, Obecný úrad č. 29, 913 03 Drietoma
4) Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia, Hviezdoslavova 3, 911 01 Trenčín
7) Slovenská ornitologická spoločnosť, Mlynské Nivy 41, 821 09 Bratislava 2
9) Lesoochranárske zoskupenie VLK, Tulčík 310, 082 13 Tulčík
14) Občianske združenie PRALES, Odtrnovie 563, Rosina 013 22
15) Združenie domových samospráv, Rovniankova 14, 851 02 Bratislava